钦定古今图书集成/理学汇编/学行典/第086卷 > 胡居仁居业录 > 《奉罗一峰》
## 钦定古今图书集成/理学汇编/学行典/第086卷 > 胡居仁居业录 > 《奉罗一峰》

“道之在天下，未尝一日无所以有明不明者，由人之
学不学也。然世之学者不少，而道卒无以复乎古昔
之盛者，由其所学有正不正，用功有真不真也。以不
真不正之学，虽倍其功而无益，其害于世也必矣。自
宋儒既没，正学不传，士风颓靡，闲有英才豪杰有志
于此者。然以信从者寡，终无以振起斯文，丕变士风”
也。伏闻先生有志于此，未知其详。近日得会丘、董二
公，具道先生处心行己之要。又获睹佳翰，而知所志
不凡，任道甚力，不胜忻跃！